b'\n_START_ARTICLE_\nCreu d\'en Molla\n_START_SECTION_\nDescripci\xc3\xb3\n_START_PARAGRAPH_\nElement moble, commemoratiu. Es troba assentat damunt un s\xc3\xb2col rectangular, on s\'assenta un altre s\xc3\xb2col de dimensions m\xc3\xa9s redu\xc3\xafdes, d\'on arrenca una forma rectangular que s\'estreny al centre, descrivint una forma sinuosa culminada amb una de semicircular coronada per dos paral\xc2\xb7lelep\xc3\xadpedes sobreposats que fan de basament d\'una creu llatina de ferro, molt decorada. El monument \xc3\xa9s llis, llevat d\'unes inscripcions i d\'una motllura que ressegueix la forma del monument a uns 8 cm de la forma volum\xc3\xa8trica._NEWLINE_\xc3\x89s constru\xc3\xaft amb pedra de gres gris. L\'estat de conservaci\xc3\xb3 \xc3\xa9s bo. La creu \xc3\xa9s de ferro i presenta decoracions florals.\n_START_SECTION_\nHist\xc3\xb2ria\n_START_PARAGRAPH_\nPedronet erigit entre les masies la Caseta d\'en Grau i la Sauleda._NEWLINE_La cara Oest duu la inscripci\xc3\xb3 seg\xc3\xbcent: "Nasqu\xc3\xa9 lo dia 2 d\'agost de 1852 y mor\xc3\xad lo dia 4 de setembre de 1908 a la edat de 86 anys"._NEWLINE_La cara Est diu: "Aqu\xc3\xad mor\xc3\xad Tom\xc3\xa0s Pasqu\xc3\xa9s (A) molla v\xc3\xadctima del seu carro. Natural de Vich. E.P.D._NEWLINE_No es t\xc3\xa9 not\xc3\xadcia de quan va esdevenir la segona mort ni perqu\xc3\xa8 es commemoren les dues defuncions en el mateix pedr\xc3\xb3.'